गुलियन बेरी सिंड्रोम इसकी वजह; इस बीमारी ने पेरू में हेल्थ इमरजेंसी लगवाई
Italy Woman Aurora Mattei Back Pain Rare Disease Case - इटली के विटर्बो शहर में एक 25 साल की युवती बेहद ही दुर्लभ बीमारी से जुझ रही है। इस बीमारी का नाम गुलियन बेरी सिंड्रोम (GBS) है। 'न्यूजवीक' की रिपोर्ट के मुताबिक, ऑरोरा माटेई को पीठ में दर्द की शिकायत थी
इटली के विटर्बो शहर में एक 25 साल की युवती बेहद ही दुर्लभ बीमारी से जूझ रही है। इस बीमारी का नाम गुलियन बेरी सिंड्रोम (GBS) है। 'न्यूजवीक' की रिपोर्ट के मुताबिक, ऑरोरा माटेई को पीठ में दर्द की शिकायत थी। कुछ ही वक्त में ये दर्द इतना बढ़ गया कि ऑरोरा पैरालाइज्ड हो गई।
दरअसल, ये बीमारी लकवे की ही तरह शरीर के बड़े हिस्से को धीरे-धीरे निशक्त कर देती है। डॉक्टरों के मुताबिक, गुलियन बेरी सिंड्रोम में खुद की प्रतिरोधक क्षमता नुकसान पहुंचाने लगती है, मांसपेशियां कमजोर होने लगती है। व्यक्ति लकवे की स्थिति तक पहुंच जाता है। इस बीमारी में पीठ दर्द, हाथ-पांव में झनझनाहट, चेहरे की मांसपेशियों में कमजोरी और बोलने-सांस लेने में दिक्कत आने लगती है।
पेरू में हेल्थ इमरजेंसी 
साउथ अमेरिकी देश पेरू में गुलियन बेरी सिंड्रोम के मामले लगातार बढ़ रहे हैं। इस वजह से यहां सरकार ने 90 दिन की नेशनल इमरजेंसी घोषित कर दी है। दरअसल, कोविड- 19 से बने खतरनाक हालातों को देखते हुए एहतियातन ये इमरजेंसी लगाई गई है। जिससे गुलियन बेरी सिंड्रोम तेजी से दूसरे देशों में न फैले।
GBS में पेरीफेरल नर्व्स डैमेज हो जाती हैं
अमेरिका के नेशनल इंस्टीट्यूट ऑफ न्यूरोलॉजिकल डिसऑर्डर एंड स्ट्रोक (NINDS) के मुताबिक, गुलियन बेरी सिंड्रोम (GBS) एक रेयर न्यूरोलॉजिकल बीमारी है।
इस बीमारी में इम्युन सिस्टम, जो हमें बीमारियों से बचाता है, हमारे पेरीफेरल नर्व्स सिस्टम (PNS) में मौजूद हेल्दी नर्व सेल्स पर हमला कर देता है। इससे पेरीफेरल नर्व्स डैमेज हो जाती है और नर्वस सिस्टम में सूजन आ जाती है। इस वजह से हाथ-पैरों में कमजोरी आने लगती है। अगर समय रहते GBS की जांच कर इलाज किया जाए तो मरीज पूरी तरह से ठीक हो सकता है.
बीमारी की वजह का पता नहीं 
गुलियन बेरी सिंड्रोम किस कारण से होता है, इसके बारे में सटीक जानकारी नहीं मिल सकी है। लेकिन यह समस्या आमतौर पर किसी संक्रामक बीमारी जैसे गैस्ट्रोएंटेराइटिस (पेट या आंतों में जलन) या फेफड़ों के संक्रमण के साथ शुरू हो सकती है।
ये खबर भी पढ़ें...
सबसे दर्दनाक बीमारी से पीड़ित 10 साल की मासूम: हल्का सा छू देने पर होता है असहनीय दर्द, जानिए क्या है कॉम्प्लेक्स रीजनल पेन सिंड्रोम
ऑस्ट्रेलिया में एक 10 साल की मासूम को कॉम्प्लेक्स रीजनल पेन सिंड्रोम (CRPS) नाम की बीमारी है। इस बीमारी के कारण जब कोई उसे हल्का सा छू भी लेता है तो उसके दाहिने पैर में असहनीय दर्द होता है। न तो वो नाहा सकती है, न ही कोई चादर या कपड़े पहन सकती है। दाहिने पैर पर ये झनझना देने वाला दर्द इस कदर हावी है कि अगर एक टिशू भी छू जाए, तो वो चीख उठती है। पढ़ें पूरी खबर...